จัดธีม 14 หุ้นเด็ด โบรกฯ แนะ Selective Buy มีปัจจัยน่าลงทุน
จัดธีม 14 หุ้นเด็ด โบรกฯ แนะ Selective Buy มีปัจจัยน่าลงทุน นำโดย PSL, TTA, RCL, TVO, AOT, CENTEL, MINT, SPA, CPN, ROBINS, CPALL, COM7, HMPRO และ COL
28 พ.ย. 2560

บล.กรุงศรี ระบุว่า ภาวะตลาดหุ้นไทยขาดปัจจัยใหม่กระตุ้นการลงทุน นอกจากนี้ข่าวเกาหลีเหนืออาจทดสอบยิงขีปนาวุธครั้งใหม่ , Fund Flow ต่างชาติเป็น Net Sell เดือนพ.ย.ราว 1.7 หมื่นล้านบาท
รวมถึงการชะลอการลงทุนเพื่อติดตาม 2 เหตุการณ์สำคัญในวันที่ 30 พ.ย. ได้แก่ การประชุมกลุ่ม OPEC และการลงมติต่อร่างกฎหมายปฏิรูปภาษีของวุฒิสภาสหรัฐฯ ซึ่งเป็นแรงกดดันตลาดในช่วงนี้ ดังนั้นประเมินว่า SET จะอ่อนตัวลงทดสอบแนวรับ 1,685 – 1,690 จุดก่อนจะสลับเด้งรีบาวด์
สำหรับกลยุทธ์การลงทุนวันนี้ : Selective Buy กลุ่มที่มีปัจจัยสนับสนุน
1.กลุ่มเดินเรือ (PSL TTA RCL ) ค่าระวางปรับตัวขึ้น +8% เทียบจากสัปดาห์ก่อน ล่าสุด 1,477 จุด
2.TVO คาดราคาถั่วเหลืองเป็นขาขึ้นในปี 61 จาก Supply ที่ลดลงแต่ Demand จีนยังแข็งแกร่ง
3.กลุ่มท่องเที่ยวและโรงแรม (AOT CENTEL MINT SPA ) High Season การท่องเที่ยวช่วงปลายปี
4.กลุ่มค้าปลีก (CPN ROBINS CPALL COM7 HMPRO COL) มาตรการช็อปช่วยชาติ 11 พ.ย. – 3 ธ.ค